सामग्री: अमेरिकेचे संरक्षण मंत्री मार्क एस्पर यांनी माध्यमांशी बोलताना म्हटलं, की लष्कर पाठविण्याची योजना हे सुरक्षेच्या दृष्टिनं उचललेलं पाऊल आहे. अर्थात, अमेरिका सौदीमध्ये नेमके किती सैनिक पाठवणार आहे, हे अजून स्पष्ट झालं नाहीये. 

गेल्या आठवड्यात तेल कंपनी अरामकोच्या दोन ठिकाणांवर हल्ले झाले होते. येमेनमधल्या हुथी बंडखोरांनी या हल्ल्याची जबाबदारी घेतली होती. हुथी बंडखोरांना इराणचं समर्थन आहे. 

मात्र अमेरिका आणि सौदी अरेबिया या दोन्ही देशांनी इराणवरच हल्ल्याचा आरोप केला आहे. 

अमेरिकेचे राष्ट्राध्यक्ष डोनाल्ड ट्रंप यांनी शुक्रवारी (20 सप्टेंबर) इराणवर नवीन आर्थिक निर्बंध लादण्याची घोषणा केली. त्याचवेळी सैन्याला संघर्षात लोटण्याची आपली इच्छा नसल्याचंही त्यांनी स्पष्ट केलं होतं. 

इराणवर लादण्यात आलेले हे सर्वांत कठोर निर्बंध असल्याचं ट्रंप यांनी म्हटलं होतं. या निर्बंधाचा परिणाम इराणच्या सेंट्रल बँकेवर तसंच त्यांच्या स्वायत्त निधीवर होईल. 

ओव्हल ऑफिसमध्ये माध्यमांशी संवाद साधताना ट्रंप यांनी म्हटलं, "जे लोक शक्तिप्रदर्शन करत होते, ते आता थोडातरी संयम बाळगतील."

मात्र शनिवारी (21 सप्टेंबर) इराणच्या रिव्होल्युशनरी गार्ड कमांडरने वेगळीच प्रतिक्रिया दिली आहे. देशाविरुद्ध कारस्थान करणाऱ्यांना संपवून टाकू असा इशाराच त्यांनी दिला. 

मेजर जनरल हुसैन सलामी यांनी सरकारी टीव्हीला दिलेल्या मुलाखतीत म्हटलं, "सावध राहा. आम्ही बदला घेऊ. जोपर्यंत आम्ही आमच्या सर्व शत्रूंना नष्ट करत नाही, तोपर्यंत हे सुरूच राहिल."

काय आहे पेंटॅगॉनचं म्हणणं? 

संरक्षण मंत्री एस्पर यांनी म्हटलं की सौदी अरेबिया आणि संयुक्त अरब अमिरातने आपल्याकडे मदत मागितली होती. 

अमेरिकन फौज हवाई सुरक्षा तसंच क्षेपणास्त्रांच्या सुरक्षेकडे अधिक लक्ष देईल. त्याचबरोबर दोन्ही देशांदरम्यान शस्त्रास्त्रांचीही देवाणघेवाण होईल. 

जॉइंट चीफ ऑफ स्टाफचे अध्यक्ष जनरल जोसेफ डनफोर्ड यांनी हे एक छोटं पाऊल असल्याचं म्हटलं आहे. सैनिकांची संख्या हजारोंच्या घरात नसेल, असंही त्यांनी स्पष्ट केलं. अर्थात, सैनिकांना सौदीमध्ये नेमकं कसं पाठवणार हे त्यांनी स्पष्ट केलेलं नाही. 

अमेरिका इराणवर हल्ला करण्याची योजना बनवत आहे का, असा प्रश्न संरक्षण मंत्र्यांना विचारण्यात आला. याला उत्तर देताना त्यांनी म्हटलं, की आम्ही अजूनतरी या टप्प्यापर्यंत पोहोचलो नाहीये. न्यूयॉर्क टाइम्सनं यासंबंधीचं वृत्त...\nमागील सामग्री खालीलप्रमाणे सारांशित केली जाऊ शकते:
सौदी अरेबियाची सरकारी तेल कंपनी अरामकोवर झालेल्या ड्रोन हल्ल्यानंतर अमेरिकेनं सौदीमध्ये लष्कर पाठविण्याची घोषणा केली आहे.